CELEX: 62019TN0294
Language: da
Date: 2019-05-04 00:00:00
Title: Sag T-294/19: Sag anlagt den 4. maj 2019 — Vanhoudt m.fl. mod EIB

8.7.2019   
            
            
               DA
            
            
               Den Europæiske Unions Tidende
            
            
               C 230/57
            
         
      Sag anlagt den 4. maj 2019 — Vanhoudt m.fl. mod EIB
      (Sag T-294/19)
      (2019/C 230/71)
      Processprog: engelsk
      
         Parter
      
      
         Sagsøgere: Patrick Vanhoudt (Gonderange, Luxembourg) og ni andre sagsøgere (ved barrister A. Haines)
      
         Sagsøgt: Den Europæiske Investeringsbank (EIB)
      
         Sagsøgernes påstande
      
      
                  —
               
               
                  Annullation af EIB’s afgørelse af 31. januar 2019 om afslag på at betale erstatning til sagsøgerne for deres ukompenserede tab og om afslag på at dele SPAC-simuleringsværktøjet og dets resultater.
               
            
                  —
               
               
                  Endvidere, eller subsidiært, tilpligtes EIB at betale erstatning til sagsøgerne for det ikke-økonomiske tab, der følger og er forvoldt af EIB’s afgørelse om at tilbageholde SPAC-simuleringsværktøjet og/eller dets resultater.
               
            
                  —
               
               
                  EIB tilpligtes at fremlægge SPAC-aktuarsimuleringsværktøjet og dets resultater i form af udskrifter af aktuarmæssige simuleringer, således at sagsøgerne kan opgøre deres ukompenserede tab og dermed vurdere, om de kompenserende foranstaltninger, som EIB har indrømmet dem efter ændringerne af deres pension og aflønning, er passende eller ej.
               
            
                  —
               
               
                  Den Europæiske Investeringsbank tilpligtes at betale sagsomkostningerne.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgerne fremført fire anbringender for så vidt angår deres påstand om annullation og de nedenfor anførte øvrige anbringender for så vidt angår deres påstand om, at Domstolen skal tilpligte sagsøgerne at fremlægge det nævnte simuleringsværktøj og dets resultater.
      
                  1.
               
               
                  Første anbringende, vedrørende påstanden om annullation, om tilsidesættelse af paragraf 9, 10 og 14-18 i aftalememorandummet og af den tilhørende følgeskrivelse, indgået mellem EIB og dens personalerepræsentanter den 18. maj 2009.
               
            
                  2.
               
               
                  Andet anbringende, vedrørende påstanden om annullation, om tilsidesættelse af princippet om beskyttelse af de berettigede forventninger.
               
            
                  3.
               
               
                  Tredje anbringende, vedrørende påstanden om annullation, om tilsidesættelse af retten til adgang til effektive retsmidler, af retten til god forvaltning og af retten til gennemsigtighed.
               
            
                  4.
               
               
                  Fjerde anbringende, vedrørende påstanden om annullation, om tilsidesættelse af retten til aktindsigt i personoplysninger.
               
            For så vidt angår påstanden om fremlæggelse af det nævnte simuleringsværktøj og dets resultater, har sagsøgerne endvidere fremført følgende anbringender.
      
                  —
               
               
                  EIB’s undladelse af at fremlægge SPAC-aktuarsimuleringsværktøjet er i strid med artikel 41, artikel 42 og artikel 47 i Den Europæiske Unions charter om grundlæggende rettigheder og med artikel 15, stk. 1, TEUF og artikel 15, stk. 3, TEUF.
               
            
                  —
               
               
                  EIB har tilsidesat sagsøgernes ret til aktindsigt i personoplysninger i strid med artikel 14 og artikel 187 i Europa-Parlamentets og Rådets forordning (EU) 2018/1725. (1)
                  
               
            
         (1)  Europa-Parlamentets og Rådets forordning (EU) 2018/1725 af 23.10.2018 om beskyttelse af fysiske personer i forbindelse med behandling af personoplysninger i Unionens institutioner, organer, kontorer og agenturer og om fri udveksling af sådanne oplysninger og om ophævelse af forordning (EF) nr. 45/2001 og afgørelse nr. 1247/2002/EF (EUT 2018, L 295, s. 39).